12. november 2009

**Kære forældre i 4. klasse**

Vi skal i det næste stykke tid arbejde med kapitlet Logik. Eleverne skal i denne periode lære om:

* **Udsagn.** Matematiske udsagn er enten sande eller falske. De kan ikke være begge dele. (se infoboks s. 43 i elevbogen)
* **Reduktion.** Forenkl et regneudtryk. Fx 3b + a + 2a +2b = 3a + 5b
* **Ligninger.** Find den ubekendte, x, der gør en ligning sand.
* **Uligheder.** Find de ubekendte, der gør uligheden sand.(se info boks s. 49 i elevbogen)

Nedenstående aktiviteter kan med fordel arbejdes med derhjemme, når eleverne har arbejdet med dem i skolen.

**Aktiviteter fra bogen:**

|  |  |  |
| --- | --- | --- |
| Side 44 | opgave 9 | **Træk kort og reducer**. Fx spar 5, ruder 3, klør 4, spar 10 og ruder 7 bliver til: 5s + 3r + 4k + 10s + 7r = 15s + 10r + 4k |
| Side 46 | opgave 15 | **Gem centikuber** |
|  |  |  |

**Andre aktiviteter:**

**Udsagn eller ej.** Find på skift på en påstand og lad den anden afgøre, hvorvidt der er tale om et udsagn eller ej. For at være et matematik udsagn, skal påstanden enten være sand eller falsk, men må ikke kunne være begge dele. Fx Det er godt vejr i dag. Det er ikke et udsagn, da det kan diskuteres, hvad godt vejr er, og det ikke bare er sandt eller falsk.

**Reducer.** Læg et antal ens genstande i 3 forskellige farver i en pose. Det kan fx være perler, tusser, Lego-klodser eller elastikker. Træk fx 10 gange og læg genstandene på en række. Noter trækkene – (fx en rød, en rød, en blå, en gul, en gul, en gul, en rød, en blå, en blå og en gul) og reducer. (fx 3r + 3b + 4g).

**Find mit x**. På skift tænker man på et tal og siger fx: ”Når jeg ganger det med 2 får jeg 6. Skriv ligningen, der passer til (x \* 2 = 6) og løs den.

**Ulighedshistorier**. Find og svar på små hverdags historier, der indeholder ord som: ”færre end”, ”flere end”, ”større end” eller ”mindre end” - fx ”Malte har færre marsvin end Mia, der har 7. Hvor mange kan Malte have?”

God fornøjelse og med venlig hilsen

Skriv dit navn her...